Държавен вестник, бр. 15, 2003 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  15
Посоченото нарушение обуславя противоре-
чие с материалноправни разпоредби и е осно-
вание за отмяна по чл. 12 ал. 4 ЗВАС.
Предвид изложеното и на основание чл. 26
във вр. с чл. 23 ЗВАС Върховният администра-
тивен съд—петчленен състав,
Р Е Ш И :
Отменя като незаконосъобразна разпоред-
бата на чл. 1, ал. 2 от Наредба № 3 от 9.III.1999 г.
за приемане на деца и ученици в Националния
учебен комплекс по култура с Лицей за подго-
товка и изучаване на италиански език и култу-
ра с участието на Република Италия, издадена
от министъра на културата.
Решението не подлежи на обжалване и вли-
за в сила от деня на обнародването му в “Дър-
жавен вестник”.
Председател: Владислав Славов
9196
РЕШЕНИЕ № 974
от 5 февруари 2003 г.
по административно дело № 11111 от 2002 г.
Върховният административен съд в състав:
председател: Светла Петкова, и членове: Георги
Александров, Ваня Пунева, Румяна Папазова,
Таня Радкова, при участието на секретар-прото-
колиста Нина Спасова разгледа административ-
но дело № 11111 по описа на Върховния адми-
нистративен съд—петчленен състав, за 2002 г.,
докладвано от съдията Румяна Папазова.
Производството е по реда на чл. 12 и следв.
във връзка с чл. 5, т. 1 от Закона за Върховния
административен съд.
Образувано е по жалба на Евгений Стоянов
Димитров от София срещу чл. 2, ал. 1 и 2, чл. 3,
т. 3 и чл. 6 от Постановление № 262 на МС от
15.ХI.2002 г. за създаване на Държавна комисия
по сигурността на информацията и за уреждане
на отношенията във връзка с прекратяването на
дейността на Комисията за разкриване на доку-
менти и установяване на принадлежност към
бившата Държавна сигурност или бившето Ра-
зузнавателно управление на Генералния щаб (ДВ,
бр. 110 от 2002 г., в сила от 22.ХI.2002 г.).
Поддържат се доводи за противоречие меж-
ду атакуваните подзаконови разпоредби и чл. 3
от Закона за защита на класифицираната ин-
формация (ЗЗКИ), § 37, ал. 2 от преходните и
заключителните разпоредби на същия закон и
чл. 13 от Закона за държавния архивен фонд.
Ответникът Министерски съвет чрез проце-
суалния си представител е оспорил жалбата, като
се е позовал на чл. 6, т. 2 и чл. 46, ал. 2 от Закона
за нормативните актове и на чл. 34, ал. 4 ЗЗКИ.
Заинтересуваната страна Държавна комисия
по сигурността на информацията е оспорила
жалбата, като е развила съображения относно
приложението на чл. 34, ал. 4 ЗЗКИ и чл. 106 от
Конституцията на Република България.
Заинтересуваните страни Министерство на
вътрешните работи и Министерство на отбра-
ната са изразили становище за неоснователност
на жалбата, като съображенията им се свеждат
до приложимост на чл. 34, ал. 4 ЗЗКИ.
Върховният административен съд, петчле-
нен състав, за да се произнесе, взе предвид
следното:
I. По допустимостта на производството
Подадената жалба от Евгений Стоянов Ди-
митров от София е процесуално допустима.
Жалбоподателят е физическо лице и проце-
суалното му право на жалба е гарантирано от
чл. 120, ал. 2 от Конституцията на Република
България, установяващ принципа за съдебен
контрол за законност върху всички админист-
ративни актове, освен изрично посочените в
закона. Нормативният административен акт
има неограничен кръг адресати и за обжалва-
нето му не се изисква доказване на пряк и личен
интерес. Жалбите или протестите срещу нор-
мативни актове на Министерския съвет, рес-
пективно на отделните министри, са подсъдни
на Върховния административен съд на основа-
ние чл. 5, т. 1 ЗВАС и могат да бъдат подавани
без ограничение във времето на основание
чл. 13, ал. 1 от същия закон.
II. По съществото на спора
Предмет на обжалване са разпоредбите на
чл. 2, ал. 1 и 2, чл. 3, т. 3 и чл. 6 от Постановле-
ние № 262 от 2002 г., издадено от Министерс-
кия съвет за създаване на Държавна комисия
по сигурността на информацията и за урежда-
не на отношенията във връзка с прекратяване-
то на дейността на Комисията за разкриване
на документи и установяване на принадлеж-
ност към бившата Държавна сигурност или
бившето Разузнавателно управление на Гене-
ралния щаб (ДВ, бр. 110 от 2002 г., в сила от
22.ХI.2002 г.). Постановлението е прието на
основание чл. 106 от Конституцията на Репуб-
лика България, чл. 4 и § 6 и 37 от преходните
и заключителните разпоредби на Закона за за-
щита на класифицираната информация.
С разпоредбата на § 37, ал. 1 ЗЗКИ е отменен
Законът за достъп до документите на бившата
Държавна сигурност и бившето Разузнавател-
но управление на Генералния щаб (ДВ, бр. 63
от 1997 г.). Създадената на основание на отме-
нения закон Комисия за разкриване на доку-
менти и установяване на принадлежност към
бившата Държавна сигурност или бившето Ра-
зузнавателно управление на Генералния щаб
(КРДУПБДСБРУГЩ) прекратява действието
си, като на основание ал. 2 от § 37 предвидените
за нея средства по Закона за държавния бюдж-
ет за 2002 г., както и дълготрайните материал-
ни активи се предоставят на Държавната ко-
мисия по сигурността на информацията
(ДКСИ), създадена съгласно чл. 4 ЗЗКИ като
държавен орган за осъществяване политиката
на Република България за защита на класифи-
цираната информация.